《壶中天 花影》
清代·宗婉

移来画里，看亭亭袅袅，东风难捲。帘角墙阴曾省识，横把月明捲断。

如此朦胧，者般黯淡，幽梦谁为伴。悄然无语，夜深飞上窗畔。

遥忆几曲栏杆，几重台榭，几处闲庭院。非雾非烟香气袭，望去模糊一片。

满地春痕，露凉风紧，心事添凄惋。西楼月落，化为云气而散。

作者简介：宗婉，字婉生，常熟人。山西同知萧瓒、北河州判锦炤母。有《梦湘楼稿》。